വസ്ത്രം മാറ്റി, പ്ലാസ്റ്റിക് കൊണ്ട് പൊതിഞ്ഞു, കുഴിയില് മുളക് പൊടി വിതറി സിന്ധുവിന്റെ മൃതദേഹം ഒളിപ്പിക്കാന് ചെയ്തത് വന് ശ്രമങ്ങള് Latest ഇടുക്കി പണിക്കന്കുടിയില് അയല്വാസിയുടെ വീട്ടില് കുഴിച്ചിട്ട വീട്ടമ്മയുടെ മൃതദേഹം ഇന്ന് രാവിലെ പുറത്തെടുത്തു. മൃതദേഹം കാണാതായ സിന്ധുവിന്റേത് തന്നെയാണെന്ന് ബന്ധുക്കള് തിരിച്ചറിഞ്ഞിട്ടുണ്ട്. പ്ലാസ്റ്റിക് കൊണ്ട് പൊതിഞ്ഞ ശേഷമാണ് അയല്വാസി ബിനോയ് സിന്ധുവിന്റെ മൃതദേഹം കുഴിച്ചിട്ടത്. മൃതദേഹത്തില് നിന്നും വസ്ത്രം പൂര്ണമായും മാറ്റിയിരുന്നു. അന്വേഷണമുണ്ടായാല് പൊലീസ് നായ മണം പിടിച്ചെത്താതിരിക്കാന് കുഴിയിലാകെ മുളക് പൊടി വിതറി. ഇന്ക്വസ്റ്റ് പൂര്ത്തിയായ ശേഷം പോസ്റ്റുമോര്ട്ടത്തിനായി കോട്ടയം മെഡിക്കല് കോളേജിലേക്ക് കൊണ്ടുപോയി. അതിനിടെ സിന്ധുവിനെ ബിനോയ് കൊല്ലപ്പെടുത്തി കുഴിച്ചിട്ടതാകാമെന്ന തരത്തിലുള്ള മകന്റെ മൊഴിയുണ്ടായിട്ടും പൊലീസ് അത് ഗൗരവമായെടുത്തില്ലെന്ന് ബന്ധുക്കള് ആരോപിച്ചു. മൃതദേഹം കണ്ടെത്തിയ അടുകളയിലെ തറയിലെ മണ്ണ് മാറ്റിയെന്ന് മൊഴിയുണ്ടായിട്ടും പൊലീസ് അന്വേഷിച്ചില്ല. ആഗസ്റ്റ് 16ന് മാത്രമാണ് ബിനോയ് ഒളിവില് പോയതെന്നും ബന്ധുക്കള് പറഞ്ഞു. ഇന്നലെയാണ് മൂന്നാഴ്ച മുമ്ബ് കാണാതായ വീട്ടമ്മ സിന്ധുവിന്റെ മൃതദേഹം അയല്വാസിയുടെ അടുക്കളയില് കുഴിച്ചുമൂടിയ നിലയില് കണ്ടെത്തിയത്. ഭര്ത്താവുമായി പിണങ്ങി കാമാക്ഷി സ്വദേശിയായ സിന്ധു കഴിഞ്ഞ ആറ് കൊല്ലമായി പണിക്കന്കുടിയില് വാടയ്ക്ക് താമസിക്കുകയായിരുന്നു. ഈ വീടെടുത്ത് നല്കിയത് ബിനോയ് ആയിരുന്നു. ഇരുവരും അടുപ്പത്തിലായിരുന്നുവെന്നാണ് നാട്ടുകാര് പറയുന്നത്. കഴിഞ്ഞ 12ന് ചികിത്സയില് കഴിയുന്ന ഭര്ത്താവിനെ കാണാന് പോയെന്ന പേരില് സിന്ധുവും ബിനോയും തമ്മില് തര്ക്കമുണ്ടായെന്നും അന്ന് മുതല് അമ്മയെ കാണാനില്ലെന്നുമായിരുന്നു ഇളയ മകന് പൊലീസിന് നല്കിയ മൊഴി. ഇതിന്റെ അടിസ്ഥാനത്തില് പൊലീസ് അന്വേഷണം നടത്തി. ഡോഗ് സ്കോഡടക്കം സ്ഥലത്തെത്തി പല കുറി പരിശോധിച്ചെങ്കിലും തുമ്ബൊന്നും കിട്ടിയില്ല. പിന്നീട് സിന്ധുവിന്റെ ബന്ധുക്കളായ ചെറുപ്പക്കാര് ബിനോയിയുടെ വീട്ടിലെത്തി പരിശോധിച്ചപ്പോഴാണ് മൃതദേഹം കണ്ടെത്തുന്നത്. English Summary : idukki sindhu murder case dead body identified